Rikunarita-ORG/Wikinium huggingface dataset:
# Perestrojka

*Perestrojka*-frimerke, 1988.
**Perestrojka** (перестро́йка) er det russiske ordet for de økonomiske reformene som ble innført i juni 1987 av den sovjetiske lederen Mikhail Gorbatsjov. Ordets bokstavelige betydning er *omstrukturering*, og henviser til omstruktureringen av Sovjetunionens økonomi. Vitenskap og teknologi ble prioritert høyere enn før, og det ble også åpnet for en begrenset form for markedsøkonomi. Gorbatsjov ønsket økt effektivitet og vekst i den sovjetiske økonomien. I kjølvannet av dette kom det flere betydelige politiske og kulturelle reformer som etter hvert møtte massiv motstand fra ulike hold. Unionens økonomiske situasjon var på randen av sammenbrudd og prosessen endte i oppløsningen av unionen, 26. desember 1991. Ordet skrives iblant «perestroika», siden begge versjonene er riktig oversatt i fra russisk.

## Etymologi

Det opprinnelige ordet перестройка, *perestrojka*, fra 1981, hadde betydningen «rekonstruere oss», men fikk innholdet «restrukturering, gjenoppbygging, reform». Hele Mikhail Gorbatsjovs setning på den 26. partikongressen var «Det er åpenbart, kamerater, at vi alle må endre oss.. Hver og en av oss..» «Endre», eller også «reformere», «gjenoppbygging» og «omstrukturering» av det sovjetiske samfunnet . Det er fra ’*pere-*, «re-» (fra gammelrussisk *pere-*, «rundt, igjen», fra urslavisk *\*per-*, fra urindoeuropeisk rot *\*per-*, «forover», derav «gjennom, rundt, mot») + *stroika*, «bygning, konstruksjon», fra gammelrussisk *stroji*, «ordre», fra urindoeuropeisk *\*stroi-*, fra rot *\*stere-*, «å spre».

## Se også

* Glasnost

## Referanser

## Eksterne lenker

* (en) Perestroika – kategori av bilder, video eller lyd på Commons

* (en) Perestroika – galleri av bilder, video eller lyd på Commons
* Mikhail Gorbachev on perestroika
# Ninjas In Pyjamas

**Ninjas In Pyjamas** (NIP) er en svensk e-sportgruppe som spiller Counter-Strike: Global Offensive.

## Bakgrunn

Ninjas In Pyjamas ble grunnlagt i juni 2000. De startet med *Counter-Strike 1.6* i 2007, og senere byttet de over til *Counter-Strike: Global Offensive*, i 2012. Tommy Ingemarsson og Tootzi var grunnleggerne av NIP. Det svenske e-sport laget gjorde det bra i flere turneringer. Den første store turneringen de var på var ESL COLOGNE 2014.

## Karriere

NIP har vært med i noen av de største *CS:GO* turneringene i verden og har vunnet noen av disse. I DreamHack Open Summer 2015 kom de på 3.-plass med e-sport laget Titan, og de kom på 4 plass i DreamHack Open Cluj-Napoca 2015.

## Andre spill

NiP spiller også andre spill som *Overwatch* og *Dota 2* .

## Referanser

## Eksterne lenker

* Offisielt nettsted

* (en) Ninjas in Pyjamas – kategori av bilder, video eller lyd på Commons
# Verktøylinje

Verktøylinje fra gedit
OpenOffice.org tillater at verktøylinjer kan flyttes mellom vinduer og andre verktøylinjer
En **verktøylinje** (engelsk: *toolbar*, opprinnelig kjent som *ribbon*) er et grafisk kontrollelement i brukergrensesnitt med knapper, ikoner, menyer eller andre I/O-elementer. Verktøylinjer finnes i mange typer programvare, slik som kontorprogramvare, bilderedigeringsprogrammer og nettlesere. Verktøylinjer er vanligvis adskilt fra paletter gjennom deres integrasjon med kantene på skjermen eller større vinduer. Dette resulterer i bortkastede skjermområder dersom for mange linjer er plassert over hverandre (spesielt horisontalt på en sideorientert skjerm) eller et ineffektivt grensesnitt hvis små vinduer blir overlastet med verktøylinjer.

## Referanser

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Zhongzhengrifle

| Zhongzheng rifle |
| --- |
|  |
| Basisdata |
| Opphavsland |  Kina |
| Type | Repetergevær |
| Produsent(er) | Hanyangarsenalet |
| Innført | 1935 |
| Utfaset | 1980 |
| Bruker(e) | Kina |
| Tekniske data |
| Kamring | 8 × 57 mm |
| Mekanisme | Sylinderlås |
| Vekt | 4.08 |
| Lengde | 1110 |
| Magasinkapasitet | 5 patroner |

**Zhongzhengriflen** (中正式), også kjent som **Chiang Kai-shek-rifle** og **Type 24** (二四式), er en kinesisk rifle produsert i Hanyang (Wuhan) i Kina.

Den er en kinesisk kopi av den tyske Gewehr 98, forløperen til Karabiner 98k. For-produksjonen av riflen startet i august 1935 (år 24 etter den kinesiske republikanske kalender – derav type 24). Full produksjon var igang allerede senere samme året.

Riflen var en av standardriflene for hæren, og var også med i den tidlige delen av den andre kinesisk-japanske krig. Den ble også brukt i den kinesiske borgerkrig, men så ble den tatt ut av bruk (1950).

## Litteratur

* Ness, Leland; Shih, Bin (Juli 2016). *Kangzhan: Guide to Chinese Ground Forces 1937–45*. Helion & Company. ISBN 9781910294420.

Autoritetsdata
# Schultz & Larsen

| Schultz & Larsen |
| --- |
| Org.form | Anpartsselskab |
| CVR‑nummer | 76476128  |
| Opphørt | 8. juli 1994 |
| Hovedkontor | Otterup |
| Land | Danmark  |
|  Nettsted  |  Offisielt nettsted (da)
 |
|  |

**Schultz & Larsen** er en våpenfabrikk i Danmark som ble grunnlagt i 1889 av børsemaker Hans Schultz. Han var konkurranseskytter og jeger, men fant ut at nødvendig kvalitet kun var tilgjengelig i form av spesialbygde dyre rifler. Han besluttet på dette grunnlag å starte sin egen produksjon av konkurranserifler med vekt på kvalitetshåndverk og presisjon.

## Eksterne Lenker

* (da) Offisielt nettsted

* (en) Schultz & Larsen – kategori av bilder, video eller lyd på Commons

Autoritetsdata

Denne artikkelen er en **spire**. Du kan hjelpe Wikipedia ved å utvide den.
# Gewehr 71

| Gewehr 71 |
| --- |
|  |
| Basisdata |
| Opphavsland |  Tyskland |
| Type | Rifle |
| Produsent(er) | Mauser |
| Innført | 1871 |
| Utfaset | 1888 |
| Bruker(e) |  Tyskland |
| Tekniske data |
| Kamring | 11×60mm Mauser |
| Mekanisme | Sylinderlås |
| Vekt | 4,5 |
| Lengde | 1350 |
| Magasinkapasitet | Enkeltskudd |

**Gewehr 71** (Mauser M1871) er en tysk rifle designet av våpenfabrikanten Mauser.

## Historie

Riflen ble adoptert i 1871 av Det tyske keiserrike unntatt Bayern som «Infanterie-Gewehr 71» og erstattet det alderstegne tennålgeværet. Dette var den første av millioner rifler produsert etter brødrene Paul Mauser og Wilhelm Mauser sitt design. Designet liknet det eldre tennålsgeværet, men var desiget for å ta en metallpatron i et mindre kaliber (11 mm).

Etter beleiringen av Plevna i 1877 ble europeiske hærer klar over fordelen med et magasin for infanteririfler. Tyskerne oppgraderte sine rifler med et 8-skudds rørmagasin under løpet i 1884, noe som gjorde den til Tysklands første repetergevær. Dette våpenet var bare et midlertidig tiltak. Både Gewehr 71 og den oppgraderte Gewehr 71/84 ble erstattet av Gewehr 88 med boksmagasin og et mindre kaliber med røyksvakt krutt i 1888.

## Design

Riflen er en enkeltskudds 11 mm rifle med sylinderlås, bygget for svartkruttpatroner. Mekanisk liknet den samtidige franske Gras Modell 1874 og en rekke andre enkeltskudds sylinderlåsrifler.

## Galleri

* Mauser Model 1871 for Jægere
* Mauser Model 1871 karabin
* Mauser Model 1871-84

## Se også

* Gewehr 88
* Gewehr 98
* Karabiner 98k

## Referanser
# Knekkmekanisme

Sideliggerhagle med knekkmekanisme. Mekanismen er åpen og utdrageren kan sees. Bryteknappen for å åpne mekanismen og sikringsbetjeningen (skyvesikring) kan også sees tydelig på kolbehalsen.
**Knekkmekanisme** eller **brytevåpen** er en type låsemekanisme på skytevåpen hvor pipen er hengslet og roteres vinkelrett på løpsaksen for å komme til kammeret slik at man kan lade våpenet. På noen mekanismer må man i tillegg spenne opp hanen manuelt. Mekanismen er vanlig på hagler, kombivåpen, enkeltskuddspistoler og -rifler, signalpistoler, granatkastere, luftgevær og og på enkelte eldre revolvere.

Mekanismen er også kjent som **knekkvåpen**, **brekkvåpen** og den tyske betegnelsen *Kipplauf* («vippeløp»).

* En IOFS 32 revolver hvor pipen svinges ned.
* En Smith & Wesson Model 1 hvor pipen svinges opp.

## Se også

* Kombivåpen

Autoritetsdata
# Rullelås

CZ vz 52 er eksempel på en pistol med rullelås.
**Rullelåst slutstykke** eller **rullelås** er en metode for å låse sluttstykke på skytevåpen ved hjelp av ruller. Noe eksempler på kjente skytevåpen med slik mekanisme er MG 42, MG 3 og CZ 52.

En rullelås har bevegelige låseelementer, og er således et eksempel på en semi-rigid låsemekanisme. Andre eksempler på rifler med semi-rigide låsemekanismer er Anschütz 1827 Fortner og Heym SR 30.

## Galleri

* CZ 52: Pipe og glidestykke i låst tilstand.
* Opplåsningstapp.
* Start av opplåsing.
* Helt opplåst.

## Forveksling med rulleforsinkelse

Rullelåst sluttstykke må ikke forveksles med rulleforsinket sluttstykke, som for eksempel finnes i AG-3, G3 og MP5, men noen ganger refereres feilaktig til som rullelåste mekanismer. I disse konstruksjonene utfører imidlertid ikke rullene direkte låsing av sluttstykket, og det er heller ingen pipebevegelse.

## Se også

* Roterende sluttstykke

## Eksterne lenker

* How Does It Work: Roller Locking Forgotten Weapons

Autoritetsdata
# Underbeslag

Underbeslag på en Mannlicher M1886 (snittbilde).
Underbeslag på en Mauser Modell 98 (snittmodell).
Et **underbeslag** er en del på enkelte skytevåpen som ofte huser magasinet. På våpen med underbeslag er avtrekkerbøylen av og til også en del av underbeslaget, som for eksempel på Mauser 98 og M1 Garand. Underbeslaget kan for eksempel være festet til skjeftet eller glidekassen, og kan for eksempel huse et fast, avtagbart eller hengslet magasin. Ikke alle våpen har underbeslag, og SIG Sauer 200 STR og SIG Sauer CROSS er eksempler på våpen uten underbeslag.

## Se også

* Glidekasse

Autoritetsdata
# Pipe (våpen)

Riflet løp i en fransk kanon fra 1897.

  Glattboring
  Konvensjonell rifling, hvor
A = Boringsdiameter eller diameter på bommene (engelsk *bore diameter* eller *lands*),
B = Riflingsdiameter eller diameter på riflingen (engelsk *groove diameter*)
  Polygonrifling
En **pipe** for skytevåpen er vanligvis et sylinderformet rør, og har til hensikt å kontrollere utskytingen av prosjektilet (kule, hagl eller fyllingskule), samt styre retningen av dette.

En pipe består vanligvis av et løp og kammer. Kammeret er den bakre delen (mot brukeren) hvor patronen lades og holdes fast av våpenets sluttstykke eller en låseblokk. I moderne skytevåpen er det et kammer i den bakre enden av løpet hvor ammunisjon plasseres, med unntak av revolvere som har kammeret i en egen tønne. Løpet er den delen av pipen som prosjektilet går gjennom når patronen har blitt avfyrte. Løp kan enten være glattborte eller riflede. Riflede løp fører til at kulen roterer rundt sin egen akse og dermed blir mer retningsstabile enn kuler avfyrt fra glattborede løp. Glattborede løp benyttes for det meste i hagler. Løpsdiameteren måles innvendig i løpet mellom bommene, og er i de fleste tilfeller det samme som kaliberet.[*trenger referanse*]

Løpet styrer hvor prosjektilet skytes ut med kontakt med løpet. Åpningen i front hvor prosjektilet slipper tak i løpet og fortsetter mot målet kalles løpets munning. Når patronen avfyres vil trykket fra kruttgassene og prosjektilet søke minste motstands vei, og trykket som oppstår når patronen eksploderer presser prosjektilet gjennom løpet før det forlater munningen. Diameteren på hulrommet i løpet omtales som kaliber.

Vanligvis er minimum riflingsdiameter lik nominell kulediameter. For eksempel er nominell kulediameter 6,71 mm for 6,5 × 55 mm (og de fleste andre 6,5 mm patroner). Maksimal kulediameter er ofte spesifisert rundt 0,01 til 0,03 mm over nominell kulediameter. Bommene i pipen har derimot som regel mindre diameter enn kulediameteren, og vil derfor «presses» inn i kulen idet den farer gjennom løpet, hvilket skaper kulerotasjonen.

Presisjonen til et løp vil vanligvis gå ned med bruk og vedlikehold, og løp regnes derfor som en slitedel. Hvor mange skudd et et løp varer avhenger av patrontype og krav til presisjon, samt mange andre faktorer som utgangshastighet, pipemateriale, type rifling, kuletype, kulemateriale, kruttype og kruttmengde.

## Se også

* Skjefte
* Geværkolbe, bakre del av skjeftet.
* Pistolgrep, delen av skjeftet hvor man holder skytehånden (pistol, rifle eller hagle).
* Glidekasse
# Kolbelengde

Billedlig definisjon av kolbelengde.
**Kolbelengde** er et mål som brukes på kolber til rifler og hagler for å beskrive avstanden fra fremsiden av avtrekkeren til bakdelen av kolben som kommer i kontakt med skulderen til skytteren. Kolbelengden er en viktig ergonomisk faktor for å oppnå god praktisk presisjon, og optimal lengde kan variere fra skytter til skytter basert på kroppsstørrelse og -fasong, bekledning (vinter- eller sommerklær), og om det skytes fra stående, sittende eller liggende skytestilling.

## Variasjoner

Mange rifler og hagler produseres med en standard kolbelengde som antas å passe de fleste skyttere. Dette er ofte ca 34 cm for rifler og ca 2 cm lengre for hagler. Skyttere med korte armer kan oppleve at kolben subber borti undersiden av armen når de hever våpenet opp i skytestilling. Skyttere med brede skuldre og lang hals kan oppleve at tommelen eller kikkertsiktet slår i ansiktet under avfyring. Mange moderne skytevåpen er derfor utstyrte med uttrekkbare (også kalt innskyvbare) kolber for å passe til mange ulike skyttere. Noen kilder hevder at passelig kolbelengde er når kolbekappen akkurat når innsiden av albuen når avtrekkshånden holder rundt pistolgrepet med en finger på avtrekkeren. Andre kilder foreslår istedet mer testing for å finne de optimale målene, gjerne med et ikke-skytbart prøvevåpen med justerbart skjefte. Da er en annen tommelfingerregel at våpenet er justert riktig når man i skytestilling har to fingres avstand fra skytehåndens tommel til skytterens nese.

## Referanser

Autoritetsdata
# Korditt

Strenger av korditt.
**Korditt** er et sprenglegeme bestående av nitroglyserin, cellulosenitrat og et bindemiddel som erstatter svartkrutt i militært bruk, ettersom forbrenningsproduktene var gasser med minimal mengde sot. Det muliggjorde lange skuddserier uten at våpenet måtte rengjøres og at man slapp røkutvikling som avslørte skytterens stilling. Under svartkrutt-tiden dannet røyken fra kanonene en ren fysisk krigståke ved vindstille vær, som gjorde det vanskelig å skille mellom venn og fiende på slagmarken. Dette slapp man med korditt. Korditt lages som en geleaktig substans som stivner når den ekstruderes gjennom en silplate, og ender opp som lange stenger, derav navnet.

## Fremstilling og egenskaper

Korditt består av 58 % nitroglyserin, 37 % bomullskrutt og 5 % vaselin. Den fremstilles gjennom å blande høynitrert bomullspulver med nitroglyserin under tilsetting av om lag 20 % aceton og omhyggelig blande massen i 3–4 timer ved en temperatur på høyst 40 °C. Man tilsetter deretter vaselin under fortsatt omrøring i noen timer. Massen har dermed blitt homogen og noe geléaktig, så den lett kan presses til rør eller strenger (gresk. Chorde, streng, gir navnet) av varierende størrelse, avhengighet av dets bruk.

Korditt klassifiseres som et laveksplosiv på grunn av langsom forbrenningshastighet. I likhet med røyksvakt krutt har det vært nødvendig å redusere innholdet av nitroglyserin til 30–35 % («modifisert cordit» = C.M.D.).

## Bruk

I militær anvendelse brukes korditt til å skyte granater lange strekninger. Under andre verdenskrig blandet skipsmannskaper korditt med svartkrutt for å få lengre rekkevidde på sine kanoner.

Akkurat som svartkrutt er bomullskrutt et langsomtvirkende sprengstoff. Det frigjør sin energi på den tiden prosjektilet beveger seg fremover i kanon-/geværløpet, og ikke når det eksploderer. Tilsetning med nitroglyserin gjør korditt mindre egnet til å ta opp fuktighet fra luften og øker derfor prosjektilets holdbarhet sammenliknet med om det hadde vært rent bomullskrutt.

Korditt er navnet på kruttet, som ellers kalles NC-krutt. Det ble oppfunnet av engelskmannen Frederick Abel og James Dewar omkring år 1890, som på denne tiden var innblandet i en patentkrig med Alfred Nobel.

Korditt er nå foreldet, og det produseres ikke lenger.

## Eksterne lenker

* Korditt på snl.no

Denne artikkelen er en **spire**. Du kan hjelpe Wikipedia ved å utvide den.
# Jungelmagasin

En polsk soldat med tre magasiner teipet sammen
Begrepet **jungelmagasin** brukes når to eller flere våpenmagasin festes sammen side ved side, ofte med tape. Reservemagasinet kan peke nedover i forhold til det som er montert på våpenet.

Denne konfigurasjonen brukes for å gjøre bytte av magasin raskere, siden et ladet magasin er festet til det som er i bruk. Ulemper inkluderer økt risiko for funksjonsfeil på grunn av at patronene og magasinets lepper blir utsatt for skitt (særlig hvis det andre magasinet er opp ned), mulig tap av ammunisjon, og at ekstra lengde på to magasiner sammen kan øke soldatens profil i liggende stilling.

For å motvirke disse ulempene har enkelte produsenter, som SIG sauer og Heckler & Koch, designet magasiner med tapper og holdere som gjør det mulig å bære ekstra ammunisjon parallelt i oppreist posisjon uten behov for tape eller klemmer.

## Historie

Praksisen med «jungelstil»-magasiner oppsto under andre verdenskrig for M1 karabinen, M3 Grease Gun og Thompson-maskinpistol. Audie Murphy, en av de mest dekorerte amerikanske soldatene under andre verdenskrig, ble rapportert å ha brukt sammenbundne M1-karabinmagasiner.

Brukere av Thompson-maskinpistolen tapet ofte to 20-skudds magasiner sammen for å gjøre omlading raskere og kompensere for den begrensede kapasiteten. Dette førte til offisiell utvikling av et 30-skudds Thompson-magasin, som også inkluderte eksperimentering med å sveise to 20-skudds magasiner sammen ansikt til ansikt (en løsning som ble droppet til fordel for 30-skudds magasinet). United Defense M42-maskinpistolen ble av og til utstyrt med to 20-skudds magasiner sveiset sammen mot hverandre.

Det ble så vanlig å tape magasiner sammen for å gjøre omlading raskere blant soldater som brukte M1-karabinen, at det amerikanske militæret eksperimenterte med *Holder, Magazine T3-A1*, som noen infanterister begynte å kalle «*Jungle Clip*». Denne metallklemmen holder to 30-skudds M1-karabinmagasiner sammen uten behov for tape.

## Galleri

* Etiopiske soldater utplassert med amerikanskproduserte våpen i Korea, 1953. M1 Karabin magasinene er teipet sammen.
* U.S. Navy SEAL med MP5 SMG og to magasiner klemt sammen under Operation Desert Storm i 1991.
* Avtakbart magasin for en SIG 550 med tapper for å koble flere magasiner sammen.
* SIG SG 551 med tre magasiner holdt sammen.
* Vityaz-SN med festeanordning som kobler to magasiner sammen.
* To Ruger 10/22 magasiner festet sammen.
* To M1 Karabin magasiner festet med en klips.
* En United Defense M42 med magasiner sveiset sammen.

## Referanser

Autoritetsdata
# Bowiekniv

Illustrasjon av tradisjonell bowiekniv fra Chambers dictionary, 1908
En **bowiekniv** eller bare **bowie** er en stor kniv til kamp, jakt eller friluftsliv med en distinkt spiss. Knivtypen ble gjort populær av den amerikanske poineren og soldaten Jim Bowie. Tilsvarende kniver hadde vært i bruk i Nord-Amerika i mange år, men det var Bowie som gjorden den til et kulturelt fenomen.

## Konstruksjon

Selve knivbladet er stort og tungt og vanligvis rundt 30 cm (12") langt og bredere enn skjeftet. Kniven kan brukes som en huggert, tilsvarende en stor samekniv, og brukes i stor grad på samme måte. Tangen er bred, og skjeftet er vanligvis laget av to plater av tre eller gevir naglet sammen gjennom tangen. På moderne bowiekniver er det ofte et metallforsterket hull bakerst på skjeftet for å ha en håndleddreim i.

Spissen på kniven er formet ved at den ytre tredelen av bladet er hulslipt og slipt til en skarp egg. Dette gjør at kniven får en spiss som en dolk med egg på begge sider. De aller fleste bowiekniver har en parrerplate mellom skaft og blad slik at brukeren ikke skal miste tak på grepet og skjære seg ved et uhell.

## Referanser
# Ginsu

**Ginsu** er et varemerke på kniver. Merket ble kjent gjennom en reklame som ble sendt på 1970-tallet. En kjent reklamefrase, som andre selskaper siden har tatt etter Ginsu, er «how much would you pay… don’t answer» og «but wait, there’s more».

Ed Valenti og Barry Becher, grunnleggere av det Rhode Island-baserte Dial Media (direktemarkedsføringsfirma) innførte et knivsett laget av Douglas Quikut-divisjonen i Scott Fetzer (tidligere Eversharp). En stor endring som Dial Media gjorde var å komme på det japanskinspirerte navnet Ginsu.

Autoritetsdata
# Janbiya

Janbiya fra Jemen
**Janbiya** (også skrevet *janbia*, *jambiya*, eller *jambia*, arabisk: جنبية) er den generelle arabiske betegnelsen for dolk, men er mest brukt for å beskrive en spesiell type tradisjonelt krum kniv som bæres som verdighetstegn i belte. Denne typen kniv er særlig knyttet til Jemen, selv om uttrykket også brukes i andre arabiske land. Grepet på dolken er tradisjonelt av neshorn-horn eller elfenben.

## Bruk

I Jemen bæres janbiya av gutter og menn over 14 år til nasjonaldrakt og ved høytidelige anledninger. Tradisjonen strekker seg mer enn tusen år tilbake, og dolkene går gjerne i arv fra far til sønn. Antikke arvestykker er høyt verdsatte skatter i familien. Selve dolken har et kort blad med moderat krumning, men den karakteristiske sliren er forlenget og ytterligere krummet, slik at den ser ut som en slags krok.

## Trussel mot neshorn

Grepet på dolket er tradisjonelt laget av elfenben eller neshorn-horn. Neshorn er sterkt truet i hele Afrika, og importen til Jemen er forbudt. Dette har ført til at prisene på eldre dolker med nesehorngrep har skutt i været, og et omfattende svartebørsmarked for nytt neshornmateriale. Etterspørselen fra knivmakere i Jemen er med på å presse de internasjonale svartebørsprisene opp. Produksjonen av janabiyaer er derved en av de store truslene mot neshornbestandene i verden.

## Referanser

## Eksterne lenker

* (en) Jambiyas – kategori av bilder, video eller lyd på Commons

Autoritetsdata
# Fiskars (selskap)

| Fiskars |
| --- |
|  |
|  |
| Offisielt navn | Fiskars Oyj Abp  |
| Org.form | Publikt aktiebolag |
| Bransje | Industriell design, industriproduksjon, engroshandel  |
| Etablert | 1649 (Fiskars) |
| Datterselskap | WWRD Holdings Limited |
| Hovedkontor | Majstad (Helsingfors, gate: Hämeentie) |
| Land | Finland  |
| Grunnlegger(e) | Peter Thorwöste  |
| Antall ansatte | 4 100  |
| Omsetning | 1 250 000 000 euro (2022) |
|  Nettsted  |  Offisielt nettsted **·** Offisielt nettsted
 |
|  |

Saks fra Fiskars
Økser fra Fiskars med de karakteristiske fargene på skaftet
Kjøkkenkniver fra Fiskars med de karakteristiske fargene på skaftet
**Fiskars Oyj Abp** er et finsk industrikonglomerat, grunnlagt i 1649 som et jernverk i Fiskars i Pojo i den nåværende Raseborg kommune.

Fiskars er børsnotert på NASDAQ OMX Helsinki.

Selskapet er en stor produsent av bl.a. sakser og hageredskaper, og er også kjent for båten Buster.

## Andre varemerker i konsernet

Per 2023 omfattet Fiskars-konsernet blant annet følgende varemerker:

* Fiskars (husholdningsprodukter, hageredskaper, hobbyverktøy)
* Gerber (Gerber Legendary Blades, kniver og multiverktøy)
* Hackman (koke- og stekeredskaper, bestikk)
* Iittala
* Moomin by Arabia
* Rogaška (kristall)
* Royal Albert (porselen)
* Royal Copenhagen
* Royal Doulton (produkter til hjemmet)
* Rörstrand (porselen)
* Waterford (krystallgjenstander)
* Wedgwood (porselen)
* Georg Jensen

## Referanser

## Eksterne lenker

* Offisielt nettsted

* Offisielt nettsted

* (en) Fiskars (company) – kategori av bilder, video eller lyd på Commons